หุ้นโซลปิดบวก 0.61% ขานรับแนวโน้มผลประกอบการสดใส
หุ้นโซลปิดบวก 0.61% ขานรับแนวโน้มผลประกอบการสดใส
7 มี.ค. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ โดยดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 12.69 จุด หรือ +0.61% ปิดที่ 2,094.05 จุด โดยมีปริมาณการซื้อขายเบาบาง 273 ล้านหุ้น มูลค่า 3.89 ล้านล้านวอน (3.39 พันล้านดอลลาร์สหรัฐ) โดยมีหุ้นบวกมากกว่าหุ้นลบในสัดส่วน 544 ต่อ 256
เนื่องจากนักลงทุนเข้าช้อนซื้อหุ้นมูลค่าตลาดสูง อาทิ หุ้นกลุ่มต่อเรือและเคมี ขานรับแนวโน้มผลประกอบการสดใส แม้ตลาดจะได้รับแรงกดดันในช่วงแรกจากคาดการณ์ธนาคารกลางสหรัฐ (เฟด) ขึ้นดอกเบี้ยในการประชุมเดือนนี้ และความตึงเครียดระหว่างจีนและเกาหลีใต้ เกี่ยวกับประเด็นระบบป้องกันขีปนาวุธขั้นสูง (THAAD) ซึ่งมีรายงานว่าเกาหลีใต้ได้เริ่มการติดตั้งแล้ว ขณะที่เงินวอนแข็งค่าเมื่อเทียบดอลลาร์สหรัฐ